Kolasib District a vawk hri lenna kawnpui Hmar veng Infected Area ah puang,"1086/2024-2025 Dated 5th July 2024: Kolasib District a Kawnpui Hmarveng huamchhunga Vawk thisen Sample leh Vawk thi Sample test atangin African Swine Fever (ASF) a ni tih finfiah a ni a. He hri hi a darh zel loh nan a dan chah a ngaih avangin  Dr. Lalsanglien Ralsun, District A.H. & Vety. Officer, Kolasib chuan The Prevention & Control of Infectious and Contagious Disease in Animal Act 2009 Section 20-in thuneihna a pek angin, he hri hmuhna hmun Kawnpui Hmarveng chu vawiin 5th July, 2024 atanga thu leh awm hma chu Vawk hri lenna hmun  INFECTED AREA ah a puang. Infected Area chhungah hian hengte hi zawm ngei tur a ni:- 1. Infected area chhungah Vawk dam tha lai leh dam lo talh khap tlat a ni. 2. Infected area atangin, Vawk, Vawksa, Vawksa rep leh vawksa atanga thil siam reng reng lakchhuah khap tlat a ni. 3. Vawk thi reng reng paih mai lovin thuk takah chinai nen phum tur a ni. 4. Vawk thi reng reng Vety Department ah report ngei ngei tur a ni. 5. Hri darh zel tur ven nan Vawk suat duh ten A.H & Vety. Department Kolasib ah dilna an thehlut tur a ni.",Dated: 5 th Jul 24 10:40 PM,https://dipr.mizoram.gov.in/post/kolasib-district-a-vawk-hri-lenna-kawnpui-hmar-veng-infected-area-ah-puang